เช้านี้ที่หัวหิน โรงแรมเคป นิทรา มีห้องอาหารโรงแรม ชื่อ The Rock Resturant ออกแบบสวยมากค่ะ เป็นห้องกระจก ดูโล่งๆ แอร์เย็นมากกกก (หนาว กระจกขึ้นไอ) ส่วนโซนด้านนอกก็จะเป็นบรรยากาศติดสระว่ายน้ำของโรงแรม มองเลยไปเป็นชายหาดและทะเลค่ะ สวยมาก
อาหารโรงแรมเป็นแบบบุฟเฟ่ต์นานาชาติ
• โซนขนมปัง มีหลายแบบมาก ตั้งแต่โฮลวีท ธรรมดา ครัวซอง เฟรนช์เบรด bla bla คือมันเยอะมากจริงๆ บวกกับสารพัดแยม ทอปปิ้งประมาณสิบกว่าอย่าง เราสามารถให้คุณเชฟทำแพนเค้ก แล้วมาใส่ทอปปิ้งได้ตามใจเลยค่ะ
• โซนเชฟ จะเป็นเคาท์เตอร์ มีกะทะ สั่งทำอาหารได้ เช่น เมนูไข่ ออมเล็ต เบคอนทอด แพนเค้ก 
โซนสลัด ผักสด ดูสะอาด หลากหลาย + ชีสทุกแบบที่คิดได้ มีหมดค่ะ และยังมีไส้กรอกสัญชาติต่างๆ แฮม เป็นต้น
• โซนอาหารเช้าแบบเบๆก็มีนะคะ เผื่อใครนึกอยากทานปลาท่องโก๋ น้ำเต้าหู้ ยาคูลท์ โยเกิร์ต ซีเรียล ธัญพืช มีให้เลือกหมดค่ะ
• อาหารไทย เป็นข้าวก็มีนะคะ มีกับข้าวไทยๆให้เลือกทาน
• โซนอาหารจีน ติ่มซำ มีเฉพาะขนมจีบหมู กุ้ง และฮะเก๋าค่ะ แต่รู้สึกว่ามันอาจจะนึ่งนานไปหน่อย ออกแข็งๆตรงขอบเล็กน้อยค่ะ 
• เครื่องดื่ม จะเป็นเหยือกแก้ว ฝังอยู่ในน้ำแข็งค่ะ ทำดีมาก น้ำผลไม้มีทุกน้ำเลยค่ะ ขนาดนมสดยังแยกเป็นนมธรรมดา นมไขมันต่ำ นมถั่วเหลือง แยกละเอียดมาก ส่วนนมเปรี้ยวมีให้หยิบทาได้เป็นขวดๆ
นอกจากเครื่องดื่มที่วางๆว้ให้ ยังสามารถสั่งพนักงานได้เพิ่มด้วยค่ะ กาแฟร้อน เย็น โกโก้เย็น โอวัลติน ชา 
• ตู้ของหวาน มีมะพร้าวน้ำหอมเย็นๆ แช่ไว้เป็นลูกเลยค่ะ ส่วนขนมหวานเป็นเต้าฮวย พุดดิ้งผลไม้สด พวกเบอร์รี่ กีวี 
• ร้านผลไม้สด เป็นผลไม้ไทยๆ ส่วนใหญ่ที่ค่อนข้างคุ้นเคย ตกแต่งเหมือนรถขายผลไม้ น่ารักมากๆค่ะ

มื้อเช้ากับเคป นิทรา ก็ประมาณนี้ค่ะ ครั้งนี้เป็นแบบจองห้องพักรวมอาหารเช้า หากสนใจข้อมูลเพิ่มเติมเกี่ยวกับโรงแรม ราคาที่พัก รายละเอียดห้องเพิ่มเติม msg ถามได้ค่ะ ตอบพอได้ค่ะ :)) ห้องดี โรงแรมดี อาหารดี ราคาค่อนสูงหน่อยค่ะ ^_^*